Nóg ‘n ANC-LP bedank ná kabinetskommelingTina Joemat Petersson. Foto: Flickr/GovernmentZA Die parlement het bevestig Joemat-Pettersson het bedank met onmiddellike effek van 31 Maart. Dit kom kort na die bedanking van Mcebisi Jonas, voormalige adjunkminister van finansies, en Dipuo Peters, voormalige minister van vervoer. Joemat-Pettersson is tydens pres. Jacob Zuma se middernagtelike kabinetskommeling vervang met Mmamoloko Kubayi. Joemat-Pettersson, wat altyd as een van Zuma se vertrouelinge gesien is, het vermoedelik die trekpas gekry omdat sy gesloer het om ŉ kernkragooreenkoms te verseker. Kubayi se aanstelling kan moontlik beteken dat die regering se kernkragplanne nou bespoedig sal word. Lungisa Fuzile, direkteur-generaal van finansies, se bedanking is ook Woensdag deur die Tesourie bevestig.